वर्तमान आदिवासी कविताएँ क्रांतिदर्शी है। उसमें अंध-विश्वासों के प्रति विरोध है। ये कविताएं पुरुषों की स्त्री विरोधी मानसिकता को बदलने में समर्थ है। आदिवासी साहित्य समस्त विश्व साहित्य को प्रेरणा देने वाला साहित्य है जिसमें सामुहिकता, समानता, एकता, प्रकृति के प्रति प्रेम और लोक साहित्य के अपार खजाने से भरा हुआ है। अगर अन्य साहित्य के होते हुए आदिवासी साहित्य की आवश्यकता के बारें में सवाल पुछा जाए तो वाहरु सोनवणे जी की ‘मंच’ कविता उसका समर्पक उत्तर दे देती है। आदिवासी कविताओं में अपनी पीड़ा कहकर खुद उसका समाधान ढूंढने की कोशिश करता है। सभ्य समाज ने अपने रचित षडयंत्र के तहत उनको अपने अधिकारों से वंचित रखा था। उसी एहसास के साथ उसकी कलम से लेखन का प्रस्फुटन हो रहा है। मानवियता और समानता के तत्वों की तरफ ध्यान दे तो आज की तारीख में आदिवासी साहित्य कई अर्थों में विशेष ध्यान दिये जाने की अपेक्षा रखता है।